recursal/SuperWikiNEXT-32B huggingface dataset:
**קרלוש פינטו קואליו** (בפורטוגזית: **Carlos Pinto Coelho**;‏ 18 באפריל 1944, ליסבון – 15 בדצמבר 2010) היה עיתונאי, סופר, צלם ואיש תקשורת פורטוגזי.

ביוגרפיה
--------

פינטו קואליו נולד בשנת 1944 בליסבון. אמו הייתה הסופרת שרה פינטו קואליו. ב-1945 המשפחה עברה למוזמביק (אז בשליטת פורטוגל), שם התגורר עד גיל 19. בשנת 1963 התקבל לאוניברסיטת ליסבון ללימודי משפטים. בשנת 1968 החל לעבור כעיתונאי בעיתון בליסבון.

ב-1972 גויס לצבא, ונשלח למוזמביק שם לחם עד שנת 1973. אחרי מהפכת הציפורנים היה אחד ממייסדי העיתון היומי Jornal Novo.

במקביל לעבודתו בעיתונות הכתובה, פיתח פינטו קואליו קריירה ברדיו ובטלוויזיה. הוא היה ראש מחלקת החדשות וראש מחלקת התוכניות, והנחה כמה תוכניות פופולריות.

ב-1988 החל ללמד עיתונאות במוסדות השכלה בליסבון.

על עבודתו בתחום התקשורת, זכה במספר פרסים במדינתו, והתקבל למסדר האמנויות והספרות הצרפתי.

הוא היה צלם מוצלח. עבודות שלו הוצגו ב-49 תערוכות אישיות ובשבע תערוכות קבוצתיות ברחבי העולם.

קישורים חיצוניים
----------------

ויקישיתוף מדיה וקבצים בנושא **קרלוש פינטו קואליו** בוויקישיתוף
* 

* אתר האינטרנט הרשמי של קרלוש פינטו קואליו

* קרלוש פינטו קואליו, במסד הנתונים הקולנועיים IMDb (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 13991269X
* ISNI: 0000 0000 7888 760X
* LCCN: n93059435
* VIAF: 102744502
* WorldCat: lccn-n93059435

 |
**אבל קיפסנג בלה** (באנגלית: **Abel Kipsang Bele**; נולד ב-22 בנובמבר 1996) הוא אתלט קנייתי, זוכה מדליית ארד באליפות העולם באולם (בלגרד 2022) ואלוף אפריקה (סנט פייר 2022) בריצת 1500 מטר.

ביוגרפיה
--------

קיפסנג נולד וגדל בקניה.

### 2021

באולימפיאדת טוקיו שנערכה באוגוסט בטוקיו שביפן סיים קיפסנג במקום הרביעי בריצת 1500 מטר בתוצאה של 3:29.56 דקות.

### 2022

#### מדליית ארד באליפות העולם באולם

באליפות העולם באולם שנערכה במרץ בבלגרד שבסרביה זכתה קיפסנג במדליית ארד בריצת 1500 מטר בתוצאה של 3:33.36 דקות, אחרי סמואל טפרה מאתיופיה (3:32.77 דקות) ויקוב אינגבריגטסן מנורווגיה (3:33.02 דקות).

#### אלוף אפריקה

באליפות אפריקה שנערכה ביוני בסנט פייר שבמאוריציוס זכה קיפסנג במדליית זהב בריצת 1500 מטר בתוצאה של 3:36.57 דקות.

באליפות העולם שנערכה ביולי ביוג'ין שבאורגון, ארצות הברית סיים קיפסנג במקום השביעי בריצת 1500 מטר בתוצאה של 3:31.21 דקות.

שיאים אישיים
------------

### אצטדיון

* ריצת 800 מטר: 1:45.14 דקות (2021)
* ריצת 1500 מטר: 3:29.11 דקות (2023)

### אולם

* ריצת 1500 מטר: 3:33.36 דקות (2022)

קישורים חיצוניים
----------------

ויקישיתוף מדיה וקבצים בנושא **אבל קיפסנג** בוויקישיתוף

* אבל קיפסנג, באתר olympedia.org
* אבל קיפסנג, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 497657

 |
**קבוצת הסיור הראשונה** (בגרמנית: **I. Aufklärungsgruppe**) הייתה יחידת סיור מיוחדת בתוך הצי הקיסרי הגרמני. על היחידה פיקד האדמירל פרנץ פון היפר במהלך מלחמת העולם הראשונה. קבוצת הסיור I הייתה אחת היחידות הפעילות ביותר בצי הים הפתוח במהלך המלחמה; היחידה השתתפה בכל מבצע צי גדול בים הצפוני, כולל בקרבות שרטון דוגר ויוטלנד. היחידה השתתפה גם בפעולה מוגבלת בים הבלטי, כולל קרב מפרץ ריגה.

ספינות שהוקצו לקבוצת הסיור I
----------------------------

פון דר טאן הייתה סיירת המערכה הראשונה שהוקצתה לקבוצת הסיור I. האונייה הצטרפה ליחידה ב-8 במאי 1911. ב-30 בספטמבר הוכנסה מולטקה לקבוצת הסיור I, והחליפה את הסיירת המשוריינת הישנה רון. זיידליץ הצטרפה ליחידה לאחר שנכנסה לשירות ב-22 במאי 1913. בליכר צורפה ליחידה מאוגוסט 1914. דרפלינגר הייתה אמורה להיות מוקצית ליחידה עד סוף אוקטובר 1914, אך נזקי הטורבינה עיכבו את הספינה מלהצטרף לקבוצת הסיור I עד 16 בנובמבר של אותה שנה. האחות של דרפלינגר, ליצו, הצטרפה ליחידה ב-20 במרץ 1916. סיירת המערכה השלישית מסדרת דרפלינגר, והספינה האחרונה שהצטרפה לקבוצת הסיור I, הינדנבורג, הוקצתה ליחידה ב-6 בנובמבר 1917. מתוך שבעת סיירות המערכה שנבנו על ידי הצי הקיסרי הגרמני, רק גבן לא צורפה לקבוצת הסיור I, שכן היא הפכה לספינת הדגל של פלגת הים התיכון באוקטובר 1912.

לקראת פעולת הצי בתאריכים 18–19 באוגוסט 1916, קבוצת הסיור הראשונה הייתה אמורה להפגיז את עיירת החוף סנדרלנד, אך רק שתי סיירות מערכה גרמניות נותרו עדיין במצב קרבי (מולטקה ופון דר טאן), כך שהוקצו לקבוצה שלוש דרדנוטים לצורך המבצע: מארקגראף, גרוסר קורפירסט והאונייה החדשה שנכנסה לשירות, באיירן.

היסטוריית שירות
---------------

קבוצת הסיור I הייתה אחת היחידות הפעילות ביותר בצי הים הפתוח במהלך מלחמת העולם הראשונה. הספינות שימשו מספר פעמים בניסיונות לפתות חלק מהצי הגדול הבריטי, וכך ניתן יהיה להביס אותו על ידי כל הספינות של צי הקרב הגרמני. כמה מהמבצעים הללו קראו לספינות של קבוצת הסיור I להפגיז את החוף האנגלי; אלה כללו את הפשיטה על ירמות', הפשיטה על סקרבורו, הרטליפול וויטבי, והפגזת ירמות' ולואוסטופט. היחידה השתתפה גם בפשיטות נגד כוחות הצי הבריטי, כולל המבצעים שהביאו לקרב שרטון דוגר ולקרב יוטלנד.
**קלורינדה** (בספרדית: **Clorinda**) היא עיר בפרובינציית פורמוסה בארגנטינה. העיר ממוקמת על גדות נהר פילקומיו, המשמש גבול בין ארגנטינה ופרגוואי, קילומטרים ספורים לפני שהוא נשפך לנהר פרגוואי באזור בירת פרגוואי אסונסיון. קלורינדה במרחק של 115 קילומטרים צפונית לפורמוסה, בירת הפרובינציה, ובמרחק של 1,241 קילומטרים צפון-מערבית לבואנוס איירס, בירת ארגנטינה.

היסטוריה
--------

ההתיישבות באזור החלה באמצע המאה ה-19, אם כי התאריך הרשמי של הייסוד לא ברור. העיר ככל הנראה נוסדה על ידי הספרדי חוסה פרננדס קנסיו ב-1892. מקור שמה של העיירה הוא ככל הנראה בקלורינדה פייטנרה דה בוסי (Clorinda Pietanera de Bossi) שהייתי קרובת משפחה של מנפרדי דה ארטלנדי (Manfredi de Hertelendy), שמשפחתו החזיקה בשטחים רבים בעיירה החדשה.

במהלך שנות קיומה של קלורינדה נהר פילקומיו עלה על גדותיו מספר פעמים, אם כי נגרם לעיר נזק משמעותי רק בהצפה ב-1992.

כלכלה
-----

כלכלת העיר מסתמכת בעיקר על מסחר עם אסונסיון והעיירה הקרובה ננאווה מעברו השני של הגבול.

תחבורה
------

מספר גשרים מקשרים את קלורינדה לעברו השני של הגבול כשהמרכזי ביניהם הוא הגשר הבינלאומי סן איגנסיו דה לויולה, המקשר בין קלורינדה והעיירה חוסה פלקון.

העיר היא הקצה הצפוני של הכביש הלאומי מספר 11, המגיע לרוסאריו בפרובינציית סנטה פה, והקצה המזרחי של הכביש הלאומי מספר 86, אשר מתקדם לאורך נהר פילקומיו עד מערב פרובינציית פורמוסה.

קישורים חיצוניים
----------------

ויקישיתוף מדיה וקבצים בנושא **קלורינדה** בוויקישיתוף
* 

* אתר האינטרנט הרשמי של קלורינדה

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 9152079060807111393
* WorldCat (עם VIAF): 9152079060807111393

 |
**אליפות אירופה באתלטיקה עד גיל 18** היא תחרות שמאורגנת על ידי התאחדות האתלטיקה האירופאית (European Athletics). באליפות, שמתקיימת אחת לשנתיים, מתחרים אתלטים ואתלטיות אירופאים עד גיל 18 (בני 18 ומטה ב-31 בדצמבר בשנת התחרות). בעת הקמתה הייתה ידועה התחרות כ**אליפות אירופה לנוער באתלטיקה**, ובשנת 2018 שונה שמה לאליפות אירופה באתלטיקה עד גיל 18. 

התחרות משמשת כאליפות קטגוריית הגיל השלישית שמאורגנת באירופה, בהמשך לאליפות עד גיל 20 (נערכה לראשונה ב-1970) ואליפות עד גיל 23 (נערכה לראשונה ב-1997). כל מדינה רשאית לשלוח שני ספורטאים לכל היותר לכל מקצוע. 

האליפות ב-2022 נערכה באצטדיון גבעת רם בירושלים, ובמהלכה זכה נועם ממו במדליית הכסף בריצת 800 מטר. הייתה זו המדליה הראשונה של אתלט ישראלי במסגרת האליפות.

האליפויות
---------

| תחרות | שנה | מארחת | מדינה | מס' תחרויות | אלופה |
| --- | --- | --- | --- | --- | --- |
| 1 | 2016 | טביליסי | גאורגיהגאורגיה גאורגיה | 40 | בריטניהבריטניה בריטניה |
| 2 | 2018 | גיור | הונגריההונגריה הונגריה | 40 | בריטניהבריטניה בריטניה |
| — | 2020/1 | רייטי | איטליהאיטליה איטליה | בוטלה | — |
| 4 | 2022 | ירושלים | ישראלישראל ישראל | 40 | בריטניהבריטניה בריטניה |
| 5 | 2024 | באנסקה ביסטריצה | סלובקיהסלובקיה סלובקיה |  |  |

שיאניות המדליות
---------------

הטבלה כוללת מדליות מ-2016 ועד 2022.

|  |  |  |  |  |  |
| --- | --- | --- | --- | --- | --- |
| מקום | מדינה |  |  |  | סך הכל |
| **1** | בריטניהבריטניה בריטניה | 19 | 7 | 12 | **38** |
| **2** | גרמניהגרמניה גרמניה | 12 | 13 | 6 | **31** |
| **3** | איטליהאיטליה איטליה | 10 | 12 | 7 | **29** |
| **4** | צרפתצרפת צרפת | 8 | 11 | 7 | **26** |
| **5** | ספרדספרד ספרד | 6 | 6 | 7 | **19** |
| **6** | אוקראינהאוקראינה אוקראינה | 6 | 1 | 1 | **8** |
| **7** | נורווגיהנורווגיה נורווגיה | 5 | 5 | 3 | **13** |
| **8** | בלארוסבלארוס בלארוס | 5 | 3 | 1 | **9** |
| **9** | פינלנדפינלנד פינלנד | 4 | 4 | 8 | **16** |
| **10** | הולנדהולנד הולנד | 4 | 4 | 4 | **12** |

קישורים חיצוניים
----------------

* 

* אתר האינטרנט הרשמי של אליפות אירופה באתלטיקה עד גיל 18 (באנגלית)
* האתר הרשמי
סמל היחידה. בצד ימין למעלה מופיעות האותיות **סוב** - סולל בונה. בצד שמאל למטה, על הנזר, מופיעות האותיות **RE** - Royal Engeneers
**פלוגת הנדסה 745** (באנגלית: **745 Artisan Works Coy.R.E**) הייתה יחידת חיל ההנדסה המלכותי של הצבא הבריטי במלחמת העולם השנייה שכללה חיילים יהודיים מארץ ישראל, רובם ככולם עובדי "סולל בונה". היחידה פעלה בין השנים 1942–1946 ועסקה בבניית ביצורים, שדות תעופה וגשרים. על היחידה פיקד, בדרגת קפטן, שמואל "מולה" וילנסקי.

הפלוגה הוקמה בספטמבר 1942 והתגייסו אליה כ-270 איש ממנהלי חברת "סולל בונה", מנהלי עבודה ופועלים שעברו את גיל הגיוס. בסיסה הראשון היה בפורט תאופיק, על תעלת סואץ והיא פעלה במסגרת המערכה במדבר המערבי בבניית קו הביצורים באל עלמיין במדבר המערבי. לאחר מכן נפרסה מטוברוק ועד טריפולי. הפלוגה הקימה את הנמל החדש בעיר ביזרטה שבתוניס כהכנות לפלישת בעלות הברית לאיטליה. במרץ 1944 הגיעה הפלוגה לאיטליה ועסקה בשיקום דרכים, הקמת גשרים ובניית מחנות צבא.

עם תום המלחמה חברו אנשי הפלוגה בחשאי לשאול אביגור, מפקד המוסד לעלייה ב' וסייעו בהעפלה.

ב-1946 הוחזרה הפלוגה לארץ ישראל ופורקה.

קישורים חיצוניים
----------------

* יואב אבניאון, יָפֶה, אֲבָל ...

הערות שוליים
------------

1. ↑  פלוגת "סולל בונה" יצאה למחנה האימונים, דבר, 16 בספטמבר 1942

| התנדבות היישוב לצבא הבריטי במלחמת העולם השנייה |
| --- |
| כללי | התנדבות היישוב לצבא הבריטי •היישוב במלחמת העולם השנייה • הבריגדה היהודית • לוי בנימין - מפקד הבריגדה • הפלמ"ח • צנחני היישוב • מתנדבי היישוב לצי המלכותי הבריטי • שבויי היישוב במלחמת העולם השנייה • הרבנים הצבאיים • אות ההתנדבות |  |
| היחידות | פלוגת ההובלה 462 • פלוגת הנדסה 745 ("סולל בונה") • מתנדבי היישוב בחיל החפרים • מתנדבי היישוב בבאפס • הרגימנט הארץ-ישראלי • חיל העזר לנשים • פלוגת מובילי המים 148 • יחידת הקומנדו 51 • קבוצת החקירה המיוחדת |
| אתרים | פיוג'י • טרוויזיו • בריזיגלה • המערכה על נהר סניו • בית הקברות הצבאי ברוונה |
| אישים | משה שרת • יוסף אלמוגי • יצחק בן-אהרן • מרדכי מקלף • עזר ויצמן • חיים הרצוג • אהרן רמז • חיים לסקוב • מאיר זורע • שלמה שמיר |
| ראו גם פורטל היישוב |
"**כסא פנטון**" (1959).
**ורנר פנטון** (בדנית: **Verner Panton**‏; 13 בפברואר 1926 – 5 בספטמבר 1998) היה מעצב פנים ומעצב תעשייתי דני. עבודתו פורצת הדרך, החל משנות השישים של המאה ה-20, השתמשה במגוון חומרים חדשניים לתקופתו ובצורות אמנותיות רדיקליות.

חייו
----

פנטון נולד בשנת 1926 בברהסבורג (Brahesborg-Gamtofte) שבאי פונן (Fünen), דנמרק. בין השנים 1944-1945 עשה את שירותו הצבאי באודנסה. במקביל החל ללמוד הנדסת בנייה באוניברסיטה הטכנית בעיר. הוא סיים את לימודיו בשנת 1947. בין השנים 1947-1951 למד אדריכלות באקדמיה הממלכתית לאמנויות בקופנהגן (Det Kongelige Danske Kunstakademi). ב-1950 נשא לאישה את טובי קאמפ (Tove Kemp), בתו החורגת של המעצב פול הנינגסן (Poul Henningsen), נישואים שהחזיקו זמן קצר בלבד. 

בין השנים 1950-1952 עבד פנטון במשרדו של המעצב ארנה יאקובסן, שנודע בעיצוב ריהוט חדשני. ב-1955, לאחר שפתח משרד עצמאי, הושקה סדרת הריהוט הראשונה בעיצובו "כיסא הרווק" (Bachelor-Chair) בידי חברת פריץ הנסון (Fritz Hansen).

ב-1957 עיצב פנטון "בית סופשבוע" (Weekend house) - מבנה טרומי, בעל גג קמור, העשוי עץ ומתכת. המבנה סימן את ענינו של פנטון בחיפוש אחר פתרונות סביבתיים מודולריים. בין הביטויים המעניינים של חיפוש זה היו מערכת ריהוט מתנפחת (1960 העשויה מיריעות פלסטיק. "נוף פנימי" (Landscaped interior; 1965-1967) - מערכת ריהוט הניתנת לסידור מחדש ו"מגדל מגורים" (Living Tower; 1968-1969) - מערכת ישיבה סביבתית עשויה פוליאוריטן מוקצף. 

כמעצב פנים התנסה פנטון בתכנון סביבות שלמות, המדגימות עיצוב רדיקלי המושפעות מסגנון הפופ ארט הפסיכדלי. סביבות אלו כללו שילוב של חומרים שונים, קווים מעוגלים ודגמים צבעוניים. דגם מרכזי שעיצב כלל שימוש בעיגולים דקורטיביים והופיע על גבי טפטים ובדים במבחר חללים ציבוריים כגון מלונות. בין הסביבות הידועות שעיצב היה חלל ארגון הטקסטיל הגרמני (Deutscher Textilverband; 1966) במינכן, שעוצב בעזרת בדים וכורסאות המסודרות בגריד.

בשנת 1998 זכה פנטון באות כבוד (knight's cross of the Dannebrog order) מידי מלכת דנמרק.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ורנר פנטון** |

* 

* אתר האינטרנט הרשמי של ורנר פנטון (באנגלית)
* ורנר פנטון באתר "מפגשים מהסוג החזותי".
* The Era Verner PANTON - His Life & Work
* ורנר פנטון, באתר "Find a Grave" (באנגלית)

ורנר פנטון מדגים את הישיבה ב-"**מגדל מגורים**" (1968-1969). 2 אלמנטים עשויים פוליאוריטן מוקצץ מכוסה בד אדום על מסגרת עץ.
בית פרטי בעיר בינינגן (Binningen) שווייץ (1972-1987).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007509844305171
* BnF: cb13957549k (data)
* GND: 121544397
* ISNI: 0000 0000 8413 4399
* KulturNav: 4077e21a-8ef8-4883-bac7-63237f39fd2f
* LCCN: nr95043262
* NDL: 01186388
* NGV: 3145
* NKC: jx20050331004
* NTA: 192821679
* RKD: 207130
* SELIBR: 230869
* SNAC: w68g9262
* SUDOC: 076053849
* ULAN: 500115239
* VIAF: 116681603
* WorldCat: lccn-nr95043262

 |
**ניקולאס גונסאלס איגלסיאס** (בספרדית: **Nicolás González Iglesias**; נולד ב-3 בינואר 2002 בלה קורוניה שבספרד) הוא כדורגלן ספרדי המשחק בעמדת הקשר בקבוצת פורטו.

חיים אישיים
-----------

גונסאלס הוא בנו של כדורגלן העבר פראן, ואחיינו של כדורגלן העבר חוסה רמון.

קריירת מועדונים
---------------

גונסאלס גדל במחלקת הנוער של ברצלונה. בשנת 2019 החל לשחק בברצלונה אתלטיק, קבוצת המילואים של המועדון. ב-15 באוגוסט 2021 הוא ערך את הופעת הבכורה שלו בקבוצה הבוגרת של המועדון, כשהחליף את סרחיו בוסקטס בניצחון 2–4 על ריאל סוסיאדד במסגרת המחזור הראשון בלה ליגה לעונת 2021/2022. ב-29 בספטמבר הוא ערך את הופעת הבכורה שלו בליגת האלופות, בהפסד 0–3 לבנפיקה ליסבון במסגרת שלב הבתים לעונת 2021/2022.

ב-13 באוגוסט 2022 הושאל לוולנסיה. ב-4 בספטמבר כבש שער בכורה בניצחון 1–5 על חטאפה.

ב-29 ביולי 2023 חתם בפורטו תמורת 8.5 מיליון אירו.

קריירה בינלאומית
----------------

גונסאלס הוא חלק מסגל נבחרת ספרד עד גיל 21.

קישורים חיצוניים
----------------

ויקישיתוף מדיה וקבצים בנושא **ניקו גונסאלס** בוויקישיתוף
* ניקו גונסאלס, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  El Barça atará al hijo de Fran באתר אס, 15 באפריל 2021 (בספרדית)
**גאורגי אדוארדוביץ' ארוטיוניאן** (בארמנית: **Գեորգի Հարությունյան**, ברוסית: **Георгий Эдуардович Арутюнян**; נולד ב-9 באוגוסט 2004 בקרסנודאר שברוסיה) הוא כדורגלן ארמני-רוסי המשחק בעמדת הבלם בקבוצת קרסנודאר מליגת העל הרוסית ובנבחרת ארמניה.

קריירת מועדונים
---------------

ארוטיוניאן גדל במחלקת הנוער של קרסנודאר. בשנת 2022 החל לשחק בקרסנודאר-2, קבוצת המילואים של המועדון. ב-27 במאי 2023 ערך את הופעת הבכורה שלו בקבוצה הראשונה של המועדון, בתיקו 0-0 נגד צסק"א מוסקבה במסגרת המחזור ה-29 בליגת העל הרוסית לעונת 2022/2023.

קריירה בינלאומית
----------------

ארוטיוניאן שיחק בנבחרות הצעירות של רוסיה. ב-25 במרץ 2023 ערך את הופעת הבכורה שלו בנבחרת ארמניה, בהפסד 2-1 לנבחרת טורקיה במסגרת מוקדמות יורו 2024.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"גאורגי ארוטיוניאן"**.
**מפלי גוואירה** (בפורטוגזית: **Salto del Guaíra** או **Salto das Sete Quedas** - מפל שבעת האשדות; בספרדית: **Salto del Guairá**) היו מפלי מים על נהר פרנה בגבול ברזיל-פרגוואי, שהיו בין המרשימים ביותר בעולם. אזור המפלים הוצף באגם מלאכותי שנוצר עם השלמת הבנייה של סכר איטייפו בשנת 1982. במתחם היו 19 מפלים שחולקו ל-7 קבוצות עיקריות, ומכאן ניתן שמם הברזילאי.

היסטוריה
--------

המפלים תועדו על ידי מיסיונרים ישועים במאה ה-16, והשם שניתן להם היה כנראה שמו של ראש שבט גוארני.

ספיקתם המקסימלית של המפלים הייתה כ-50,000 מ"ק לשנייה, דהיינו בכל שעה ושעה זרמו בהם כ-180 מיליון מ"ק מים, כמות מים המספיקה למלא את הכנרת ביממה. נהר הפרנה, שרוחבו לפני המפלים היה כ-380 מטר, הוצר לקניון ברוחב כ-60 מטר בלבד, וכתוצאה מכך זרם המים היה מהיר וחזק מאוד, וקול שאונם נשמע עד מרחק של 30 ק"מ מהמפלים. הגובה הכולל של המפלים היה כ-114 מטר.

המפלים היו אטרקציה תיירותית מקומית, אך מיקומם באזור הגבול בין ברזיל ופרגוואי גרם לסכסוך על מיקום הגבול המדויק, כאשר שתי המדינות ביקשו את זכויות הניצול והשליטה במפלים לעצמן. בשנת 1957 ברזיל תפסה את אזור המפלים באופן חד-צדדי. 

באפריל 1973 חתמו ממשלות ברזיל ופרגוואי על הסכם דו-צדדי לבניית סכר איטייפו על נהר פרנה כדי להפיק חשמל מתחנת כוח הידרואלקטרית. בניית הסכר החלה בשנת 1975 והסתיימה באוקטובר 1982. מאגר המים שיצר הסכר הציף גם את המפלים. עקב הזרימה החזקה בנהר הפרנה, הצפת אזור המפלים ארכה 14 יום בלבד. בנוסף לתועלת הישירה של ייצור חשמל נקי, בניית הסכר גרמה גם לסיום סכסוך הגבולות והביאה לפרויקטים משותפים בין המדינות בנושא שימור הסביבה. עם זאת, הועלתה ביקורת על הנזק לסביבה ולמורשת המקומית.

קישורים חיצוניים
----------------

ויקישיתוף מדיה וקבצים בנושא **מפלי גוואירה** בוויקישיתוף
* מפלי גוויארה
* Aaron T. Wolf and Joshua T. Newton, Case Study Transboundary Dispute Resolution: the La Plata basin
* נתוני מפלי גוואירה, באתר World Waterfall Database (באנגלית)
* מפלי גוואירה, באתר אנציקלופדיה בריטניקה (באנגלית)
**ג'ורדן קרייג היל** (באנגלית: **Jordan Craig Hill**; נולד ב-27 ביולי 1987) הוא כדורסלן עבר אמריקאי, אשר שיחק באופן פעיל בין השנים 2009–2017. בן דודו של הכדורסלן טרבור בוקר.

נעורים וקריירת מכללות
---------------------

היל נולד בעיר ניוברי שעל יד קולומביה בקרוליינה הדרומית, ובגיל 3 נפטרה אמו מסרטן השד. בנעוריו, הוריו של אחד מחבריו לכיתה מונו כאפוטרופוסים הרשמיים שלו.

בשנת 2006 הצטרף לאוניברסיטת אריזונה, יחד עם צ'ייס באדינגר, ושיחק בקבוצת הכדורסל שלה תחת המאמן חבר היכל התהילה לוט אולסון בעונת הפרישה שלו. בעונתו השלישית והאחרונה באוניברסיטה, 2008/2009, רשם היל ממוצעים של 18.3 נקודות ו-11.0 ריבאונדים למשחק, ונבחר הן לחמישיית העונה והן לחמישיית ההגנה של העונה במחוז ה-Pac-10. באותה עונה הודחה אריזונה מטורניר אליפות המכללות בשלב שמינית הגמר, לאחר שהובסה מול אוניברסיטת לואיוויל בתוצאה 64–103.

קריירה מקצועית
--------------

בדראפט ה-NBA‏ 2009 נלקח היל בבחירה השמינית, על ידי ניו יורק ניקס. ב-24 משחקיו עם הניקס קלע 4.0 נקודות בממוצע למשחק.

בפברואר 2010, לאחר כחצי עונה בניו יורק, הועבר ליוסטון רוקטס במסגרת טרייד בין שלוש קבוצות (עם סקרמנטו), בו עבר טרייסי מקגריידי לניקס. בתקופתו עם הרוקטס שימש היל כמחליפם מהספסל של לואיס סקולה וצ'אק הייז, ורשם ממוצעים של 5.6 נקודות ו-4.5 ריבאונדים למשחק.

במרץ 2012, לקראת סיומה של עונת 2011/2012, נשלח בטרייד ללוס אנג'לס לייקרס בתמורה לדרק פישר ובחירת דראפט עתידית. בינואר 2013 נפצע היל בירך רגלו הימנית, ונאלץ לעבור ניתוח אשר השבית אותו ממשחק עד לסיום העונה. בעונת 2014/2015 רשם שיאי קריירה של 12.0 נקודות ו-7.9 ריבאונדים בממוצע למשחק, אך הלייקרס סיימו את העונה במקום ה-14 באזור המערבי (מתוך 15), עם מאזן הניצחונות הנמוך בתולדות המועדון, 21–61 (25.6%).

בקיץ 2015 חתם על חוזה באינדיאנה פייסרס, ובעונתו היחידה בקבוצה קלע 8.8 נקודות בממוצע למשחק.

בעונת 2016/2017 שיחק עבור מינסוטה טימברוולבס, אך לאורך העונה שותף בשבעה משחקים בלבד. ביוני 2017 שוחרר מהקבוצה, ומאז לא שב לשחק.

קישורים חיצוניים
----------------

ויקישיתוף מדיה וקבצים בנושא **ג'ורדן היל** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר ESPN

הערות שוליים
------------

1. ↑  שחקן ה"התאוששות" של הדראפט, באתר oklahoman.com,‏ 17 ביוני 2009
2. ↑  סטטיסטיקות המכללות של היל, באתר sports-reference.com
3. ↑  סטטיסטיקות המשחק בין אריזונה ללואיוויל, באתר sports-reference.com
4. ↑  רשימת הנבחרים בדראפט 2009, באתר basketball-reference.com
5. ↑  מקגריידי נשלח לניקס במסגרת טרייד משולש, באתר ESPN,‏ 18 בפברואר 2010
6. ↑  היל נשלח בטרייד ללייקרס, באתר bleacherreport.com,‏ 15 במרץ 2012
7. ↑  היל יחמיץ את המשך העונה בעקבות ניתוח בירך, באתר bleacherreport.com,‏ 12 בינואר 2013
8. ↑  היל חותם על חוזה באינדיאנה, באתר הקבוצה, 14 ביולי 2015
9. ↑  מינסוטה משחררת את היל, באתר הקבוצה, 26 ביוני 2017
פירוש נוסף ערך זה עוסק במתן עדיפות בתעבורה. אם התכוונתם לזכות לעדיפות במקרקעין, ראו זכות קדימה (מקרקעין).
תמרור "תן זכות קדימה!" בישראל וארצות נוספות
**זכות קְדימה** היא זכות שעל נוהגים ברכב לתת למשתמשים אחרים בדרך. חוקי התעבורה מסדירים את עדיפויות הכניסה לדרך כדי למנוע אי בהירות וחשש להתנגשות בעת הגעת שני כלי רכב או יותר לנקודה מסוימת (כאשר הנוהג רואה את שאר המשתמשי הדרך שעליו לתת להם זכות קדימה, אך הוא יכול להשתלב בה מבלי לגרום להם לשנות את מהירותם או מסלולם, מותר לו להשתלב לפניהם). בעיקר נדרשת קביעת העדיפות בהגיעו לצומת או במפגש בין דרכים שונות. זכות הקדימה מפורטת בחוקי מדינת ישראל בתקנות התעבורה סימן ט' סעיף 64 ובסעיפים נוספים.

עבור כלי שיט מקובל המונח פינוי דרך (אנ'). התקנות הבינלאומיות למניעת התנגשויות בים (אנ'), עליהן אחראי ארגון הימאות הבינלאומי, כוללות כללי ההתנהגות בין שני כלי שיט הנמצאים בסכנת התנגשות וכן מוסכמות איתות, סימון ותאורה. קיימות תקנות ומוסכמות לאמצעים אחרים (לדוגמה, קייטסרפינג) ולספורט ימי.

תקנות התעבורה
-------------

התקנות מבחינות בין מתן זכות קדימה במקומות ללא תמרור וכאלה עם תמרור.

ללא תמרור
* כאשר כלי רכב מתקרבים לצומת מכיוונים שונים ובצומת אין תמרורים, כל נהג צריך לתת זכות קדימה לרכב הנמצא מימינו.
* כאשר נהג פונה שמאלה או מבצע פניית פרסה, עליו לתת זכות קדימה לרכב הבא מימינו או ממולו.
* כאשר נהג יוצא מדרך לא סלולה, חניון, חצר וכדומה הוא צריך לתת זכות קדימה להולכי הרגל ולכלי הרכב המתקרבים.

עם תמרור
* כאשר נהג מגיע לצומת שבו מוצב לפניו תמרור "תן זכות קדימה" עליו לתת זכות קדימה.
* לתת זכות קדימה כאשר נהג מגיע לצומת שבו מהבהב לעומתו רמזור צהוב. ברמזור "אדום" עליו לעצור.
* כאשר נהג מתקרב לצומת שבו מוצב לפניו תמרור "עצור", חייב לעצור ולתת זכות קדימה.

מקרים נוספים
התקנות קובעות גם מצבים נוספים בהם יש להעניק עדיפות לרכב אחר, כגון: רכב החונה בצד הדרך ומתחיל בתנועה; בכביש תלול וצר ייתן הרכב היורד זכות קדימה לרכב העולה; מתן זכות קדימה להולכי רגל במעבר חצייה; כאשר נהג מגיע לכביש חסום, הוא צריך לתת זכות קדימה לרכב הבא מולו; עדיפות במעבר בגשר צר על סמך תמרור, עדיפות תנועה בדרך ועוד.

תמרורי עדיפות
-------------

התמרורים המורים על עדיפות השימוש בדרך נקבעו במסגרת אמנה בינלאומית: "כנס וינה לתמרורים" בשנת 1968. במסגרת זו הוגדרו סדרת תמרורים אשר מדינות רבות בעולם כללו אותם בחוקי התעבורה שלהן, ביניהן שישה תמרורים בקבוצת תמרורי העדיפות. תמרורים אלה כוללים את התמרור "עצור" (שונה מהתמרור "עצור" הישראלי), מתן זכות בדרך ואחרים. התמרור "תן זכות קדימה" נקבע כמשולש "הפוך" (עומד על קודקודו) עם מסגרת אדומה וקידמה בצבע לבן או צהוב. בזכות הצורה היוצאת דופן שנבחרה, גם נהגים הנמצאים בזווית שבה אי אפשר לראות את פני התמרור ואת המודפס עליו יכולים לקרוא אותו ולזהותו לפי צורתו ולהסיק ממנו על מהלך התנועה, אם מתעורר היסוס. בגלריה מוצגות תמונות של תמרורים כאלה:

* תמרור "זכות קדימה" ישן מאזור כפרי בורמונט, ארצות הבריתתמרור "זכות קדימה" ישן מאזור כפרי בורמונט, ארצות הברית
* תמרור "זכות קדימה" המקובל במספר ארצות באירופהתמרור "זכות קדימה" המקובל במספר ארצות באירופה
* תמרור להולכי רגל המוצב במעבר חצייהתמרור להולכי רגל המוצב במעבר חצייה
* תמרור פעיל להולכי רגל בסמוך לתיאטרון ירושליםתמרור פעיל להולכי רגל בסמוך לתיאטרון ירושלים

ראו גם
------

* אמנת וינה בנושא תעבורה בדרכים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **זכות קדימה** |
| ויקישיתוף תמונות ומדיה בוויקישיתוף: **זכות קדימה (תחבורה)** |
**לילה סקלה** (באנגלית: **Lilia Skala**; ‏28 בנובמבר 1896 - 18 בדצמבר 1994) הייתה שחקנית קולנוע וטלוויזיה אמריקאית- אוסטרית מועמדת פרס אמי, שני פרסי גלובוס הזהב
ופרס אוסקר לשחקנית המשנה הטובה ביותר לשנת 1963 על תפקידה בסרט "חמש נזירות וגבר אחד".

ביוגרפיה
--------

נולדה בשם לילה סופר בווינה.
אמה קתרין סקלה הייתה קתולית ואביה היה ג'וליוס סופר היה יהודי.
סקלה היא בוגרת מגמות אדריכלות והנדסה מ"אוניברסיטת דרזדן".
נאלצה לברוח ממולדתה בסוף שנות ה-30 של המאה ה-20 עם בעלה היהודי אריק ושני בניה הקטנים מפני הכיבוש הנאצי.
סקלה אף הצליחה לשחרר את בעלה מהכלא הנאצי כשנעצר לאחר שהצליחה לשחד את שומרי הכלא.
לצורך ההמלטות השתמשה בשם משפחתה של אמה "סקלה" והיגרה לאנגליה ומשם לארצות הברית.
מיד לאחר שהיגרה לניו יורק החלה סקלה ללמוד אנגלית במטרה לפתח קריירת משחק מקצוענית.

סקלה מתה מנסיבות טבעיות ב-18 בדצמבר 1994 בכפר ביי שור שבניו יורק.

נכדתה השחקנית ליבי סקלה נוהגת מדי שנה להעלות מופע ביוגרפי יחיד לזכרה בשם "לילה!".

קריירה
------

סקלה החלה את דרכה בבימות תיאטרון באוסטריה ובהופעות קטנות בסדרות טלוויזיה.
התגלתה לראשונה בשנות ה-50 של המאה ה-20 בסרט המוזיקלי "קרא לי מאדאם" בו שיחקה בתפקיד קטן ובסדרות "אלפרד היצ'קוק מגיש" ו"Kraft Television Theatre" בהן שיחקה כשחקנית אורחת.
ערכה את הופעתה הזכורה והמפורסמת ביותר בשנת 1963 בדרמה של ראלף נלסון "חמש נזירות וגבר אחד" בתפקיד האם מריה הנזירה אשר הקנה לה מועמדויות לפרס אוסקר לשחקנית המשנה הטובה ביותר ולפרס גלובוס הזהב.
היא שיחקה בסרט נוסף של נלסון "צ'ארלי" בתפקיד ד"ר אנה סטראטוס, ההופכת את המוגבל צ'ארלי גורדון (קליף רוברטסון) לגאון.

סקלה הייתה מועמדת לפרס אמי בשנת 1976 על הופעתה בדרמת הטלוויזיה הפוליטית "אלינור ופרנקלין" בתפקיד המחנכת הצרפתייה מרי סובסטרה, המנטורית וחברתה של אלינור רוזוולט (ג'יין אלכסנדר).
בשנת 1977 הועמדה סקלה בפעם השנייה לפרס גלובוס הזהב בתפקיד משנה על הופעתה בדרמה המוזיקלית של ג'יימס אייבורי "רוזלנד" בתור  הרקדנית הסלונית רוזה. 

את הופעותיה המשמעותיות האחרונות עשתה סקלה בשנת 1983 בדרמה המוזיקלית המצליחה "פלאשדאנס", בה שיחקה בתור חנה לונג - המורה לריקוד והמנטורית של אלכס אוונס (ג'ניפר בילס), ובשנת 1987 במותחן הפסיכולוגי "שם המשחק".

קישורים חיצוניים
----------------

ויקישיתוף מדיה וקבצים בנושא **ליליה סקלה** בוויקישיתוף

* ליליה סקלה, במסד הנתונים הקולנועיים IMDb (באנגלית)
* ליליה סקלה, באתר AllMovie (באנגלית)
* ליליה סקלה, במסד הנתונים הקולנועיים KinoPoisk (ברוסית)
* ליליה סקלה, באתר MusicBrainz (באנגלית)
* לירון סיני, "פלאשדנס": נרקוד, לא נשכח, באתר ynet, 19 בינואר 2011
* ליליה סקלה, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007379474105171
* BIBSYS: 4005520
* BNE: XX1673939
* BnF: cb14039975w (data)
* GND: 117419486
* ISNI: 0000 0000 0071 3626
* LCCN: n88034741
* MusicBrainz: 1e9a8e50-ee4f-4b42-b7db-c29378a054fd
* NLP: a0000002258049
* NTA: 073181331
* SNAC: w65q5hg0
* VIAF: 10049062
* WorldCat: lccn-n88034741

 |
קים דוטקום
**קים דוטקום** (נולד ב-21 בינואר 1974, בשם קים שמיץ), ידוע גם בשמות קימבל וקים טים ג'ים וסטור, הוא יזם אינטרנט, איש עסקים ופעיל פוליטי גרמני-פיני, המתגורר כיום בניו זילנד. קים ידוע בתור המייסד של אתר שיתוף הקבצים Megaupload.

דוטקום עלה לתהילה בגרמניה בשנת 1990 כהאקר מוצהר וכיזם אינטרנט. הוא הורשע בכמה פשעים ובין היתר בשנת 1994 נגזר עליו מאסר על תנאי בעקבות הונאה וריגול ומאסר על תנאי בשנת 2003 על סחר במידע פנים ומעילה.

בחודש ינואר 2012, הוחזק קים במעצר על ידי משטרת ניו זילנד בתגובה להאשמות פליליות על ידי ממשלת ארצות הברית בנוגע להפרת זכויות יוצרים הנוגעים לאתר Megaupload. על פי הצו, הפר האתר זכויות יוצרים וגרם לנזק של 500 מיליון דולר לבעלי הזכויות באמצעות תוכן פיראטי שהועלה לאתר, אשר תמך באותו הזמן בכ-180 מיליון משתמשים רשומים. דוטקום הכחיש את ההאשמות נגדו ונלחם בניסיון להסגירו לארצות הברית. 

למרות צעדים משפטיים תלויים ועומדים מעל Megaupload, בינואר 2013, בדיוק שנה לאחר סגירת האתר, השיק דוטקום את אתר שיתוף הקבצים Mega. ביממה הראשונה להפעלתו נרשמו לאתר כ-500,000 משתמשים.

ב-23 בדצמבר 2015 קבע בית המשפט בניו זילנד שקים יוסגר לארצות הברית, ועורכי דינו הודיעו שיערערו.

קישורים חיצוניים
----------------

ויקישיתוף מדיה וקבצים בנושא **קים דוטקום** בוויקישיתוף
* 

* אתר האינטרנט הרשמי של קים דוטקום (באנגלית)
* קים דוטקום, ברשת החברתית פייסבוק

* קים דוטקום, ברשת החברתית אקס (טוויטר)
* שחר סמוחה, ‏אסיר, עשיר, גיבור: סיפורו המטורף של קים דוטקום, באתר גלובס, 31 בינואר 2013

הערות שוליים
------------

1. ↑  ניו זילנד: קים דוטקום יוסגר לארצות-הברית

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16740678m (data)
* GND: 1102140937
* ISNI: 0000 0000 5183 4954
* LCCN: no2008122158
* MusicBrainz: ec277eb7-7766-416c-a367-d2a8db5956b3
* VIAF: 62429022
* WorldCat: lccn-no2008122158

 |
שחמי מפרשן - מין המבלבל את אויבו באמצעות כתם דמוי-עין על סנפיר הזנב.
**שחמיים** (שם מדעי: Plesiopidae) היא משפחת דגי שונית מסדרת הדקראים החיים באזור האינדו פסיפי. במשפחה זו 50 מינים.

דגים אלה יכולים להגיע לאורך 30 ס"מ והם בעלי גופים מקושטים עם סנפיר גבי גדול דמוי מפרש וראשים קטנים ומעוגלים אך עם שפתיים ועיניים גדולות. הם חיים בין האלמוגים והסלעים ונמלטים אליהם בעת סכנה. הם ניזונים מדגים וסרטנים קטנים שהם תופסים בלסתותיהם.

לחלק מהמינים זנבות וסנפירים אחוריים גדולים ובעלי כתמים דמויי-עין העוזרים להם לבלבל טורפים. טורף המסתכל על דג כזה חושב שזנבו הוא ראשו ומכוון לשם את מתקפותיו, מה שמאפשר לדג לברוח לכיוון שהטורף לא מצפה לו.

סוגים
-----

* *Acanthoclinus*
* *Acanthoplesiops*
* *Assessor*
* *Beliops*
* סוג ומין יחיד *Belonepterygion fasciolatum*
* *Calloplesiops* - בו שחמי מפרשן
* סוג ומין יחיד *Fraudella carassiops*
* *Notograptus*
* *Paraplesiops*
* *Plesiops*
* *Steeneichthys*
* *Trachinops*

קישורים חיצוניים
----------------

ויקישיתוף מדיה וקבצים בנושא **שחמיים** בוויקישיתוף
* שחמיים, באתר ITIS (באנגלית)
* שחמיים, באתר NCBI (באנגלית)
* שחמיים, באתר Animal Diversity Web (באנגלית)
* שחמיים, באתר האנציקלופדיה של החיים (באנגלית)
* שחמיים, באתר GBIF (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555700305171

 |
**אלישע גרייבס אוטיס** (באנגלית: **Elisha Graves Otis**; ‏3 באוגוסט 1811, הליפקס, ורמונט – 8 באפריל 1861, יונקרס, ניו יורק) היה תעשיין וממציא אמריקני. עיקר פרסומו מהמצאת מכשיר בטיחותי המונע ממעליות ליפול במקרה של קריעת הכבל המושך אותה. המצאתו של אוטיס איפשרה את בניית גורדי השחקים.

ביוגרפיה
--------

דגם המעלית הראשונה של אוטיס במרכז המבקרים במפעל החדש של החברה בטיינג'ין
תרשים הפטנט של אוטיס למעלית המופעלת על ידי מנוע קיטור, 15 בינואר 1861
אוטיס נולד בהליפקס, ורמונט. אביו היה שופט ומחוקק. בגיל 19 עבר לטרוי, ניו יורק, ולאחר מכן לברטלבורו, ורמונט. בין השנים 1838–1845 עבד בייצור עגלות וכרכרות בברטלבורו, ולאחר מכן עבר לאולבני, ניו יורק, שם עבד כמכונאי ראשי במפעל לייצור מסגרות למיטות. בעבודתו שם המציא מנגנון המאפשר את העלאת קצב הייצור.

בשנת 1852 נשלח ליונקרס, ניו יורק, לפקח על הקמת מפעל חדש ועל הרכבת המכונות בו. בשל בעיות הבטיחות שבמנופים שהרימו משא כבד, המציא אוטיס מתקן הרמה בטיחותי, אותו כינה "המנוף הבטיחותי". המתקן היה למעשה המעלית הראשונה בה הותקן המכשיר המונע מהמשטח ליפול במקרה של קריעת הכבל או השרשרת.

שנה לאחר ההמצאה התפטר מעבודתו ופתח חברה לייצור מעליות. המעלית הראשונה בייצורו נמכרה ב-20 בספטמבר 1853. בהתחלה, לא הצליח העסק והמכירות היו מועטות, אך במאי 1854 הציג אוטיס את מעלייתו בתערוכה העולמית בעיר ניו יורק, והדגים כיצד חיתוך הכבל לא מהווה סכנה. לאחר מכן החל העסק שלו להצליח. ב-23 במרץ 1857 התקין את מעלית הנוסעים הראשונה שלו בחנות בניו יורק.

מעבר לעבודתו בתחום המעליות, רשם אוטיס פטנטים בתחומים אחרים, כמו בלמים לרכבת (1852), מחרשה מונעת קיטור (1857) ותנור לאפיית לחם (1858).

אוטיס נפטר ב-8 באפריל 1861 ביונקרס, ניו יורק מדיפתריה. לאחר מותו המשיכו בניו בניהול חברת המעליות שלו, שהתקינה מעליות בבניינים רבים, בהם מגדל אייפל, בניין האמפייר סטייט, מגדלי התאומים ועוד.

בשנת 1988 צורף שמו של אוטיס להיכל התהילה הלאומי לממציאים.

קישורים חיצוניים
----------------

ויקישיתוף מדיה וקבצים בנושא **אלישע אוטיס** בוויקישיתוף
* אלישע אוטיס, באתר אנציקלופדיה בריטניקה (באנגלית)
* הלית לויזון-ינאי, ‏אלישע אוטיס > ממציא המעלית, באתר גלובס, 31 בינואר 2010
* על החברה (אורכב 29.08.2018 בארכיון Wayback Machine), באתר Otis Elevator Company (באנגלית).
* אלישע אוטיס, באתר "Find a Grave" (באנגלית)

הערות שוליים
------------

1. 1 2  אלישע אוטיס, באתר היכל התהילה הלאומי לממציאים, (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1275015077
* ISNI: 0000 0001 2252 2588
* LCCN: no2012135297
* NLP: a0000003013414
* ULAN: 500222267
* VIAF: 172312611
* WorldCat: lccn-no2012135297

 |
**ויל סולומון** (באנגלית: **William "Will" James Solomon**; נולד ב-20 ביולי 1978 בהרטפורד, קונטיקט) הוא כדורסלן עבר אמריקאי ששיחק בעמדת הרכז. קבוצתו האחרונה הייתה A S SALE מהליגה המרוקאית הבכירה. בעבר שיחק בין היתר בהפועל ירושלים, במכבי תל אביב ובפנרבחצ'ה אולקר, ואף בליגת ה-NBA.

היסטוריה מקצועית
----------------

לאחר ההצלחה היחסית לה זכה באוניברסיטת קלמסון(אנ'), החליט סולומון לנסות את מזלו בליגה הטובה בעולם ונרשם לדראפט ה-NBA בשנת 2000. סולומון נבחר בדראפט במספר 33 בסיבוב השני, על ידי קבוצת ונקובר גריזליס שעברה לאחר מכן לעיר ממפיס וכך הפכה לממפיס גריזליס. סולומון שיחק בקבוצה בעונת 2001, ובמשך 62 משחקים השיג ממוצעים של 5.2 נקודות למשחק וסכום של 321 נקודות כללי לעונה.

בעונה שלאחר מכן העדיף סולומון לשחק כשחקן משמעותי בקבוצה אירופאית מאשר שחקן ספסל משני בליגת ה-NBA ועבר לשחק בקבוצת אריס סלוניקי, איתה זכה בגביע היורוקאפ צ'לנג'.

בעונת 2003\2004 עבר לשחק בישראל, בהפועל ירושלים. הגעתו לירושלים הייתה מפתיעה למדי, לאור העובדה שסולומון היה לשחקן מבוקש בקיץ 2003. הוא נחת בהפועל לאחר שנחתך במהלך תקופת טרום העונה מקבוצה ספרדית, לאור חוקי הזרים הנוקשים בליגה הספרדית. הוא הוביל את הפועל ירושלים, תוך הפגנת יכולת מרשימה, להישג היסטורי וחסרת תקדים בדמות זכייה בגביע יול"ב.
עונה לאחר מכן עבר סולומון לקבוצה הטורקית אפס פילזן, איתה זכה באליפות המדינה.

בשנת 2005 הצטרף סולומון לאלופת אירופה, מכבי תל אביב. הוא החליף בתפקיד את רכזה הקודם של הקבוצה, הליטאי שארונאס יאסיקביצ'יוס. ההשוואה הבלתי נמנעת לקודמו, למרות הבדלי הסגנון הבולטים בין שניהם, לא היטיבה עם סולומון. במשחקים רבים הפגין סולומון חוסר יציבות וקבלת החלטות בעייתית, ולמרות מספר רב של משחקים בהם הפגין רמה גבוהה, לא שיחזר את רמת המשחק אותה הציג בעונות הקודמות.

בקיץ 2006 הודיע סולומון כי לא ימשיך בקבוצה ולאחר מכן חתם בפנרבחצ'ה אולקר הטורקית. לאחר שעזב סולומון לליגה הטורקית, זכה עם פנרבחצ'ה-אולקר באליפות טורקיה לאחר שניצחו את אפס פילזן 0–4 בגמר הפלייאוף. גם בעונת 2007/2008 הוא זכה עם פנרבח'צה אולקר באליפות. בקיץ 2008 עזב את הקבוצה הטורקית וחזר ל-NBA לאחר שחתם על חוזה בשורות טורונטו ראפטורס.

ב-19 בפברואר 2009 הועבר סולומון בטרייד מטורונטו אל הסקרמנטו קינגס. זמן קצר לאחר מכן הוא שוחרר מסקרמנטו, ובמרץ אותה שנה חזר לפנרבחצ'ה אולקר. בנובמבר הוא שוחרר מפנרבחצ'ה, לאחר תקרית משמעתית שהייתה לו בקבוצה.

ב-8 באוגוסט 2010 חתם סולומון בהפועל ירושלים. מפתיחת העונה זכה להצלחה וסיים כמלך הסלים של הסיבוב המוקדם של היורוקאפ עם ממוצע של 20.8 נק' למשחק. בהמשך כשלה הקבוצה במשימתה להעפיל לשלב הבא ביורוקאפ ונקלעה לקשיים ולבעיית פציעות; במקביל חלה ירידה בהצלחתו של סולומון. נוצרו בינו לבין אנשים בקבוצה מספר תקריות משמעת, והגדולה בהן היא ציוץ ברשת החברתית המקוונת טוויטר כנגד מאמנו עודד קטש.

את עונת 2012 החל סולומון בטלקום אנקרה הטורקית, אך בהמשכה עבר לקבוצת צ'רקסי מתחתית ליגת העל האוקראינית בכדורסל, שם הציג יכולת מרשימה והוביל את טבלת מלך הסלים [דרוש מקור].

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ויל סולומון** |

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר היורוליג

הערות שוליים
------------

1. ↑  פרשתי כבר לפני חצי שנה, באתר www.israelhayom.co.il, ‏2020-04-22
**הלן אילון** (באנגלית: **Helène Aylon**;‏ 4 בפברואר 1931 – 6 באפריל 2020) הייתה אמנית מולטימדיה אקו-פמיניסטית יהודייה–אמריקאית. היא עסקה רבות גם בנושאים הקשורים למעמד האישה ביהדות ופמיניזם ביהדות.

אילון עסקה בנושאים מגוונים הקשורים ל"הצלה", בהקשר של תיקון עולם. בשנות ה-70 היא התמקדה בהצלת הגוף, בשנות ה-80 בהצלת כדור הארץ, ובשנות ה-90 בהצלת האלוהים.

ביוגרפיה
--------

הלן אילון נולדה בשנת 1931 בניו יורק. היא התגוררה בשכונת בורו פארק, בחלקו הדרום-מערבי של רובע ברוקלין, קיבלה חינוך יהודי אורתודוקסי ודיברה עברית. ב-1949 נישאה לרב אורתודוקסי ובמשך שנים רבות קיימה אורח חיים של רבנית.

הרושם הראשוני שלה מהעולם האורתודוקסי עורר את המודעות שלה להיעדר הקול הנשי בהגות היהודית, היחס הבלתי שוויוני בבית הדין הרבני והוויסות של חיי האישה על ידי חוקים נוקשים הקשורים למחזור החודשי, כמו ימי טומאה וטהרה סביב הנידה.

ב-6 באפריל 2020 נפטרה לאחר שנדבקה בנגיף קורונה.

עבודתה האמנותית
---------------

אילון שאפה ליצור אמנות אשר תביט ביהדות דרך עדשה נשית.

העבודה "**המחברות שלי**" (My Notebooks) מ-1998, היא מיצב של 54 מחברות המקופלות כך שהן יוצרות מעין מניפות, המסודרות בטורים. אלה הן מחברות שורה ריקות המייצגות את השיעורים הדתיים שהלן למדה ומעולם לא מצאה בהם אזכור לאשה כמקור השראה.

"**ימי הנקיים**" (My Clean Days) הם לוחות שנה המשקפים את תקופת נישואיה של אילון ובהם מסומנים הימים בהם יכלה, מבחינה הלכתית, לקיים יחסי מין. בעבודה זו צורבת ההתייחסות למשטור האינטימיות של ההלכה היהודית ולחלוקה הדיכוטומית לטהור וטמא בהתייחס לגוף האישה. הלוחות נראים כטבלאות ייאוש, המשקפות מעקב אחר מהלך זמן שאין בסופו שחרור.

### עבודות בתחום האקופמיניזם

אמבולנס כדור הארץ - של הלן אילון, 1982-1992
משנתו העיקרית של האקופמיניזם הוא קיומו של קשר בין דיכוי נשים ובין פגיעה בטבע, או בין קיימות לקיום יחסים שוויוניים בין נשים וגברים. זאת מתוך הטענה שכל יחסים אי-שוויוניים כגון סקסיזם וגזענות נובעים מאותה הבניה מחשבתית הנחשבת גברית ומתבטאת בניצול הסביבה והשתלטות חסרת אחריות על הסביבה.

אחת העבודות של הלן אילון בתחום זה היא **אמבולנס כדור הארץ** (Earth Ambulance).
אילון קיבלה את ההשראה לעבודה זו מהרעיונות העומדים מאחורי ערי המקלט התנ"כיות וארגוני עזרה ראשונה כמו הצלה ישראל.

קישורים חיצוניים
----------------

* 

* אתר האינטרנט הרשמי של הלן אילון

ויקישיתוף מדיה וקבצים בנושא **הלן אילון** בוויקישיתוף

הערות שוליים
------------

1. 1 2 3 4 5 6  Orenstein, G. F. (2007). TORAH STUDY, FEMINISM AND SPIRITUAL QUEST IN THE WORK OF FIVE AMERICAN JEWISH WOMEN ARTISTS. Nashim, (14), 97-130.
2. 1 2  סמדר שפי, לא שומרות נגיעה: על התערוכה "מטרוניתא", באתר הארץ, 17 בפברואר 2012

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007518896705171
* GND: 12173367X
* ISNI: 0000 0000 7864 7761
* LCCN: no2003071002
* SNAC: w6bc42bj
* SUDOC: 242729320
* ULAN: 500351380
* VIAF: 21835275
* WorldCat: lccn-no2003071002

 |
**מערכון אוסקר ויילד** (באנגלית: **The Oscar Wilde Sketch**) הוא אחד מהמערכונים הידועים של חבורת מונטי פייתון, הוא הופיע לראשונה בפרק האחרון של העונה השלישית של תוכנית המערכונים הקרקס המעופף (פרק מספר 39), ולאחר מכן הופיע גם בכמה תקליטים של החבורה. 

המערכון מציג את דמויותיהם של המחזאי הידוע אוסקר ויילד (גרהאם צ'אפמן), הצייר ג'יימס מקניל ויסלר (ג'ון קליז) והפובליציסט ג'ורג' ברנרד שאו (מייקל פאלין), וכולו מבוסס על אנקדוטה שקרתה באמת. אוסקר ויילד היה ידוע בשנינות שלו, גם ויסלר היה שנון, ובינו לבין ויילד הייתה יריבות חברית אשר התבטאה במאבק על מרכז תשומת הלב בארוחות ערב רבות משתתפים. באחת מהארוחות האלו ויסלר אמר משפט שנון, ויילד כל כך אהב את המשפט והצהיר: "הלוואי ואני הייתי אומר את זה" ויסלר ענה לו כתגובה: "עוד תגיד את זה אוסקר, עוד תגיד". מונטי פיית'ון ביססו למעשה את כל המערכון על חילופי הדברים האלו בין האישים ועירבו את דמותו של ג'ורג' ברנרד שאו, בן תקופתם של ויסלר וויילד, בהתרחשות. האפקט הקומי נגרם בין היתר משום ששאו ידוע כדמות פחות צבעונית משני האחרים, ובמערכון רצינותו מושמת ללעג.

קישורים חיצוניים
----------------

* הטקסט המלא של המערכון
* תרגום לעברית של המערכון
**שכר סופרים** הוא הגמול הכספי שמשלם המו"ל לסופר בתמורה לזכות להדפיס ולמכור את יצירתו. שכר סופרים משולם בגין שירה, סיפורת, כתיבה עיונית, ולמעשה בגין כל יצירה כתובה.

לקביעת גובהו של שכר סופרים שתי שיטות עיקריות:

* אחוז מסוים מהמכירות של הספר.
* סכום חד-פעמי.

הכללים לקביעת גובהו של שכר הסופרים נקבעים בהסכם ההתקשרות שבין המחבר למו"ל. מובן שסופר מבוקש יזכה לתנאי התקשרות טובים יותר מאלה של סופר שאין ביקוש ליצירתו. במקרים קיצוניים לא רק שהמחבר לא יקבל שכר סופרים בגין יצירתו, אלא אף יתבקש לממן חלק מהוצאות הפקת הספר בעצמו או באמצעות מוסד תומך.

מיסוי שכר סופרים בישראל
-----------------------

בהתאם לפקודת מס הכנסה (קביעת שכר סופרים כהכנסה), התשכ"ד-1963, המשלם שכר סופרים חייב לנכות ממנו מס הכנסה במקור. בהתאם לתקנות מס הכנסה (ניכוי משכר סופרים), התשכ"ד-1964, שיעור המס המנוכה במקור משכר סופרים שווה לשיעור המס המרבי (47% בשנת 2018). כאשר שיעור זה מופרז, ניתן להקטינו באמצעות פנייה לפקיד השומה.

להקטנת מס זה ניתן לקזז מההכנסה הוצאות שהיו ביצורה, כגון הוצאות על צילומים, מכשירי כתיבה, ספרי עזר וכדומה. תנאי יסודי להכרת פקיד השומה בהוצאות אלה הוא רישומו של המחבר כעצמאי במשרדי פקיד השומה, ורישומו המקביל כעוסק במשרדי מע"מ. רישום זה מאפשר גם קיזוז תשלומי מע"מ המלווים הוצאות אלה מהמע"מ שגובה המחבר מהמו"ל.

ראו גם
------

* תמלוגים

קישורים חיצוניים
----------------

* צפי שועלי, שלך בידידות, זמורה (אורכב 11.03.2007 בארכיון Wayback Machine), תרבות וספרות, הארץ, 30 בספטמבר 2005 – חליפת מכתבים סוערת בין המשוררת דליה רביקוביץ למו"ל שלה, ישראל זמורה, שעניינה שכר סופרים
* שירה בן-סימון, משרד התרבות והמו"לים דנים במודל שיבטיח שכר הוגן לסופרים, באתר הארץ, 16 בדצמבר 2009

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529134505171
* GND: 4128408-2
* LCCN: sh85047675
* NKC: ph182957

 |
**רוזה פרנסס קורדר** (באנגלית: **Rosa Corder**‏; 18 במאי 1853 – 28 בנובמבר 1893) הייתה אמנית ודוגמנית ויקטוריאנית. היא הייתה אהובתו של סוחר האמנות צ'ארלס אוגוסטוס האוול, שכנראה שכנע אותה ליצור זיופים של רישומים מאת דנטה גבריאל רוזטי.

ביוגרפיה
--------

רוזה קורדר הייתה בתם של מיכה קורדר (1808–1888), סוחר לונדוני, ושארלוט היל. היא הוכשרה כציירת דיוקנאות אצל פליקס מושלס ופרדריק סנדיס והציגה באקדמיה המלכותית לאמנויות ובגלריה גרוסוונור דיוקנו של אדוארד בוורי פוסי נחשב ל"דמותו הטובה ביותר" שלה על ידי עורכי יצירותיו שנאספו והוא נחקק בכריכת הביוגרפיה שלו.

היה לה שתי סדנאות בלונדון, באחת מהן היא ציירה סוסי מרוץ, ובנתה מוניטין בקרב אוהדי ספורט הרכיבה. היא ציירה גם חיות וגם דיוקנאות של רוכבים, כולל פרדריק ארצ'ר.

מערכת יחסים עם האוול
--------------------

קורדר תוארה על ידי אלן טרי כ"אחת מאותן נשים פשוטות יפות שהן הרבה יותר מושכות מכמה מהיפות. היה לה שיער מרשים - כמו צעיף חיוור בהיר, פנים בצבע שעווה לבן ודמות טובה מאוד, ולבשה בגדים מוזרים מאוד". לפי הביוגרף של ג'יימס מקניל ויסלר, סטנלי וינטראוב, היא "הפגינה משיכה מינית והיא ידעה זאת".

קורדר הפכה למאהבתו של צ'ארלס אוגוסטוס האוול בשנת 1873. על פי החשד, האוול שכנע אותה ליצור רישומים בסגנון דנטה גבריאל רוזטי, שאותם האוול יכול להגדיר כמקוריים. נאמר גם שקורדר זייפה את ציורי הנרי פוסלי. מיוחסים לה רישומים שנגזרו מעיצובי חלונות הוויטראז' של רוזטי המתארים את הסיפור של ג'ורג' הקדוש והדרקון.

בשנת 1883 ילדה קורדר בת להאוול; בתם כונתה ביאטריס אלן האוול.

קורדר צוירה על ידי ויסלר בציור שלו בצבעי שחור וחום, ושנמצא באוסף פריק. הדיוקן הוזמן על ידי האוול. ייתכן שהיה לויסלר שיתוף פעולה איתה באותה תקופה. היא גם צוירה על ידי מורטימר מנפס .

רוזה קורדר נפטרה בשנת 1893, בגיל 40.

גלריה
-----

* 
* 
*

קישורים חיצוניים
----------------

ויקישיתוף מדיה וקבצים בנושא **רוזה פרנסס קורדר** בוויקישיתוף

הערות שוליים
------------

1. ↑  John Bryson (ed), Dante Gabriel Rossetti and Jane Morris: their correspondence, Clarendon Press, 1976, p.92.
2. ↑  C.L. Cline, The Owl and the Rossettis, 1978, pp.21-2
3. ↑  Henry Parry Liddon, Life of Edward Bouverie Pusey, Doctor of Divinity, Canon of Christ Church, Regius Professor of Hebrew in the University of Oxford, Longmans, 1894, pix.
4. 1 2  Ellen Terry, The Story of my Life, BiblioBazaar, LLC, 2008, p.290.
5. ↑  Helen Rossetti Angeli, Pre-Raphaelite twilight, the story of Charles Augustus Howell, Richards Press, 1954, pp.19, 230ff
6. ↑  M. C. Rintoul, Dictionary of real people and places in fiction, Taylor & Francis, 1993, p.521.
7. ↑  The Story of St George - St George Slaying the Dragon

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 6704 8640
* LCCN: nr2001045072
* RKD: 18318
* ULAN: 500027813
* VIAF: 24531981
* WorldCat: lccn-nr2001045072

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רוזה פרנסס קורדר"**.
שו"ת מהר"י הכהן, לעמברג תרכ"ט
הרב **ישראל הכהן רפפורט** (לפני ה'תק"ץ, 1830 - י"א סיוון ה'תרמ"א, 1881) היה אב בית הדין ורבה של טרנוב שבדרום מזרח פולין, חבל גליציה ההיסטורי. מחבר שו"ת **מהר"י הכהן**.

קורותיו
-------

נולד לאביו הרב אברהם אבלי ולאימו לאה. מצד אביו היה דור שמיני לש"ך. נשא את חנה רעכיל, ביתו של הרב אלעזר ניסן טייטלבוים מדרוהוביץ'. לאחר מותו של אביו שכיהן כרבה של טראנוב, התמנה רבי ישראל תחתיו כאב בית הדין לצד חביריו רבי פנחס פלטינר ורבי דב בריש. נשא ונתן עם כמה מרבני דורו, בין השאר עם הרב משה קנצלבוגן, הרב ישראל איסר פרוכטהאנדלר אב"ד דאבשיץ, הרב אברהם בנימין קלוגר. החל משנת תרכ"ד, לא היה רב בירוסלב, ולפעמים נקרא רבי ישראל לשבת בעיר מספר ימים כדי לדון בענייני הלכה ומשפט.

כיהן בראשות ישיבה בטרנוב, ומבין תלמידיו נמנו הרב מרדכי ויסמן חיות והרב יעקב אוסטרוייל.

#### משפחתו

רבי ישראל היה הבכור מבין אחיו. אחיו הצעיר של רבי ישראל, היה רבי יוסף הכהן שגם הוא כיהן כאב"ד של טרנוב. אחיהם הצעיר, רבי שבתי הכהן היה אב"ד של דומברובי.

חיבוריו
-------

* **שו"ת מהר"י הכהן** - חלק א' נדפס בלבוב בשנת תרכ"ט, וחלק ב' בשנת תרל"ה. בספרו הדפיס כמה פסקי דינים של אביו.
* **חידושי מהר"י הכהן -** על הלכות קטנות של הרי"ף.

הערות שוליים
------------

1. ↑  ספר החוזה מלובלין עמ' נו.
2. ↑  יש אומרים שאשתו הייתה ביתו של רבי נחום צבי טייטלבוים שהיה בנו של הרב אלעזר ניסן.
3. ↑  ראו 'אוצר הרבנים' ערך מספר 12083; 'טרנוב - קיומה וחורבנה של עיר יהודית' עמ' 202.
4. ↑  אנציקלופדיה לחכמי גליציה חלק ו עמ' 1008.
5. ↑  ראו שו"ת מהר"י הכהן מהדורא תניניא חו"מ יז.
6. ↑  שו"ת מהר"י הכהן ח"א או"ח ט.
7. ↑  ראו שו"ת מהר"י הכהן או"ח יא, יג; קהילות ואישים בגליציה עמ' 239-240.
8. ↑  אנציקלופדיה לחכמי גליציה חלק ב עמ' 901.
9. ↑  אנציקלופדיה לחכמי גליציה חלק ו עמ' 34.
10. ↑  ראו 'לתשובת השנה' עמ' תרסד, בני ברק תשע"ד.
**כחול בוהק FCF** (באנגלית: **Brilliant Blue FCF**), הוא צבע עבור מאכלים וחומרים שונים. הוא מיוצג כצבע מאכל באמצעות מספר E כ-**E133**. המראה שלו הוא אבקה כחולה-אדמדמה והוא מסיס במים.

כימיה
-----

כחול בוהק FCF הוא פיגמנטי צביעה סינתטי הנוצר באמצעות ארומטיות מנפט. הוא יכול להיות משולב עם טרטרזין (E102) במטרה לייצר גוונים שונים של ירוק.

שימושים
-------

בגלל צבע הכחול, ניתן למצוא אותו לעיתים בגלידות, אפונה בפחית, מרקים, שלגונים, מוצרי חלב, ממתקים ומשקאות, בעיקר בליקר קוראסאו. הוא משמש גם בסבונים, שמפו, תכשירי שטיפת פה ומוצרי הגיינה נוספים. במדעי האדמה נעשה שימוש בצבע הכחול על מנת לדמות חדירת מים לקרקע ולבחון את דרכי הפצתם.

בריאות ובטיחות
--------------

בממתק סמרטיס בבריטניה, עשו שימוש בצבע כחול בוהק FCF עד שנת 2008 (עליון), לאחר מכן הוא הוחלף בצבע הטבעי ספירולינה (תחתון).
כחול בוהק FCF הוא צבע מאכל מאושר לשימוש באיחוד האירופי וארצות הברית וכן במדינות אחרות. יש לו היכולות ליצור תגובה אלרגית אצל אנשים בעלי אסתמה. בשנת 2003 הוציא מנהל המזון והתרופות האמריקאי הודעה לציבור במטרה לידע אותו בפוטנציאל הסכנה הקיים בצבעי מאכל סינתטיים. הצריכה היומית המקובלת לכחול בוהק FCF היא 10 מיליגרם לק"ג משקל גוף ליום.

קישורים חיצוניים
----------------

ויקישיתוף מדיה וקבצים בנושא **כחול בוהק FCF** בוויקישיתוף
**אנדרו מקולום** (באנגלית: Andrew McCollum; נולד ב-4 בספטמבר 1983) הוא משקיע ואיש עסקים אמריקאי. מקולום הוא מייסד שותף של פייסבוק והמנכ"ל הנוכחי של פילו.

חינוך
-----

מקולום למד באוניברסיטת הרווארד יחד עם מארק צוקרברג ואחרים בצוות המייסדים של פייסבוק. הוא עבד בחברה מפברואר 2004 ועד ספטמבר 2007. בתחילה, הוא עבד על Wirehog, תוכנית לשיתוף קבצים מבית היוצר של פייסבוק, יחד עם אדם דאנג'לו. מקולום חזר למכללת הרווארד וסיים את לימודיו ב-2007 עם תואר ראשון במדעי המחשב. מאוחר יותר הוא קיבל תואר שני בחינוך מבית הספר ללימודי חינוך בהרווארד.

מקולום היה חבר בצוות של אוניברסיטת הרווארד שהתחרה בתחרות התכנות הבינלאומית של האגודה ה-31 למכונות מחשוב בטוקיו, והגיע למקום השני בתחרויות האזוריות מאחורי המכון הטכנולוגי של מסצ'וסטס.

קריירה
------

מקולום היה המייסד השותף של JobSpice, שהיה כלי מקוון להכנת קורות חיים. נכון לשנת 2023 הוא עובד כיזם במגורים ב-New Enterprise Associates וב-Flybridge Capital Partners.

ב-20 בנובמבר 2014, מקולום הוכרז כמנכ"ל פילו חדש, במקומו של כריסטופר ת'ורפ.

חיים אישיים
-----------

מקולום נשוי לגרטשן סיסון.

קישורים חיצוניים
----------------

* המייסד הפחות מוכר של פייסבוק
* אנדרו מקולום, ברשת החברתית אקס (טוויטר)

הערות שוליים
------------

1. ↑  "The 14 (Rich) Faces Behind Facebook". *www.aol.com*.
2. ↑  Angela J. Sun (12 במרץ 2007). "Battle of the Brains Finalists to Code for Cash Harvard Computing Club members could win $10,000". *The Harvard Crimson*. נבדק ב-22 בספטמבר 2011. `{{cite news}}`:  (עזרה)
3. ↑  Gage, Deborah (20 ביולי 2011). "NEA Will Have To Share Andrew McCollum With Flybridge" – via www.wsj.com. `{{cite news}}`:  (עזרה)
4. ↑  Allspach, Kyle (20 בנובמבר 2014). "A Facebook Founder Is Now the CEO of a Harvard-founded Startup". *bostinno.streetwise.co*. `{{cite web}}`:  (עזרה)